CELEX: 62011TA0008
Language: da
Date: 2013-09-16 00:00:00
Title: Sag T-8/11: Rettens dom af 16. september 2013 — Bank Kargoshaei m.fl. mod Rådet (Fælles udenrigs- og sikkerhedspolitik — restriktive foranstaltninger over for Iran med det formål at forhindre nuklear spredning — indefrysning af midler — begrundelsespligt — ret til forsvar — ret til en effektiv domstolsbeskyttelse — berettiget forventning — fornyet gennemgang af de vedtagne restriktive foranstaltninger — fejlskøn — ligebehandling — retsgrundlag — væsentlige formkrav — proportionalitet — ejendomsret)

9.11.2013   
            
            
               DA
            
            
               Den Europæiske Unions Tidende
            
            
               C 325/31
            
         Rettens dom af 16. september 2013 — Bank Kargoshaei m.fl. mod Rådet
   (Sag T-8/11) (1)
   
   (Fælles udenrigs- og sikkerhedspolitik - restriktive foranstaltninger over for Iran med det formål at forhindre nuklear spredning - indefrysning af midler - begrundelsespligt - ret til forsvar - ret til en effektiv domstolsbeskyttelse - berettiget forventning - fornyet gennemgang af de vedtagne restriktive foranstaltninger - fejlskøn - ligebehandling - retsgrundlag - væsentlige formkrav - proportionalitet - ejendomsret)
   2013/C 325/52
   Processprog: engelsk
   
      Parter
   
   
      Sagsøgere: Bank Kargoshaei (Teheran, Iran), Bank Melli Iran Investment Company (Teheran), Bank Melli Iran Printing and Publishing Company (Teheran), Cement Investment & Development Co. (Teheran), Mazandaran Cement Company (Teheran), Melli Agro-chemical Company (Teheran) og Shomal Cement Co. (Teheran) (først ved advokaterne L. Defalque og S. Woog, derefter ved advokaterne L. Defalque og C. Malherbe)
   
      Sagsøgt: Rådet for Den Europæiske Union (ved M. Bishop og R. Liudvinaviciute-Cordeiro, som befuldmægtigede)
   
      Intervenient til støtte for sagsøgte: Europa-Kommissionen (F. Erlbacher og M. Konstantinidis, som befuldmægtigede)
   
      Sagens genstand
   
   Dels påstand om delvis annullation af Rådets afgørelse 2010/644/FUSP af 25. oktober 2010 om ændring af afgørelse 2010/413/FUSP om restriktive foranstaltninger over for Iran og om ophævelse af fælles holdning 2007/140/FUSP (EUT L 281, s. 81), af Rådets forordning (EU) nr. 961/2010 af 25. oktober 2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1), af Rådets afgørelse 2011/783/FUSP af 1. december 2011 om ændring af afgørelse 2010/413/FUSP (EUT L 319, s. 71), af Rådets gennemførelsesforordning (EU) nr. 1245/2011 af 1. december 2011 om gennemførelse af forordning nr. 961/2010 (EUT L 319, s. 11) og af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning nr. 961/2010 (EUT L 88, s. 1), dels en påstand om annullation af enhver fremtidig forordning eller afgørelse, der supplerer eller ændrer en af de anfægtede retsakter, og som er i kraft på datoen for afslutningen af den mundtlige forhandling.
   
      Konklusion
   
   
               1)
            
            
               Rådet for Den Europæiske Union frifindes.
            
         
               2)
            
            
               Rådet bærer sine egne omkostninger og betaler de omkostninger, som Bank Kargoshaei, Bank Melli Iran Investment Company, Bank Melli Iran Printing and Publishing Company, Cement Investment & Development Co., Mazandaran Cement Companys, Melli Agro-chemical Company og Shomal Cement Co. har afholdt.
            
         
               3)
            
            
               Europa-Kommissionen bærer sine egne omkostninger.
            
         
      (1)  EUT C 72 af 5.3.2011.